Roosevelt stilte som de progressives presidentkandidat ved presidentvalget samme år. Splittelsen av Det republikanske parti førte til at Roosevelt og Taft kjempet om mange av de samme velgerne, noe som la veien åpen for den progressive demokraten Woodrow Wilson som ny president. Men Roosevelt er den eneste tredjepartikandidaten som har fått nest flest stemmer i et amerikansk presidentvalg.